《将至鼸泉车中别博克达山》
清代·李銮宣

博克达山高极天，三峰栏出青云端。负戈一载北庭住，日日对尔开愁颜。

昼拥鸿蒙万年雪，玉岽连蜷皓以洁。巡檐不觉吟兴豪，慷慨悲歌金石裂。

夜烧昆仑万年火，烛天之焰罡风簸。烈山一炬雷电惊，欲吟未吟口先哆。

噫吁峨浩浩落落，撑岩嶙石交耐久。我与君弹指一别已十日，回首漠漠空烟云。

烟霏微兮云演漾，峰头白雪遥相望。相望何如相对时，望山别山吾有诗。

行行又过蒲类海，水光扑面风飓飓。

作者简介：（?—1817）清山西静乐人，字伯宣，号石农。乾隆五十五年进士。初由刑部郎累擢云南按察使，以谳狱失当谪戍。后官至云南巡抚。有《坚白石斋集》。